Pamass Unpad

Pamass (Paguyuban Mahasiswa Sastra Sunda)  mangrupa hiji organisasi mahasiswa nu tumuwuh di Program Studi Sastra Sunda, Fakultas Sastra –kiwari Fakultas Ilmu Budaya– Universitas Padjadjaran. Pamass ngadeg di Bandung, ping 16 Séptémber 1964.

Pamass miboga suluk, nyaéta “Sunda Janaraya Marganing Utama” anu miboga harti: unggal jalma nu bisa ngamalkeun sagala kamampuan dina dirina, tangtu bakal leuwih unggul ti nu lianna, sarta kasampurnaan hirup bisa kahontal.

Maksud jeung tujuan diadegkeunana Pamass, pikeun ngabeungkeut mahasiswa nu keur nyuprih élmu di Program Studi Sastra Sunda, dina hiji beungkeutan organisasi, kalayan ngarojong jeung nanjeurkeun basa, sastra, katut budaya Sunda.

Salian ti éta, Pamass diadegkeun pikeun ngatik anggotana sangkan jadi insan akademis anu miboga ajén diri, watek, sarta budi anu luhung.

Pamass miboga struktur Ais Pangampih di jerona. Pamass miboga sipat kakulawargaan anu tujuanana, ngaraketkeun unggal anggota sangkan euweuh sekat antara mahasiswa entragan anyar jeung mahasiswa entragan saheulaeunana.

Nalika Pamass ngajalankeun hiji kagiatan, éta hal tara leupas tina sisi sosial jeung kabudayaan. Éta kagiatan saluyu jeung unit-unit nu aya dina widang minat jeung bakat mahasiswa, saperti Tépass (Téater Pamass), Majalah Tangara, Usép (Unit Sépak Bola Pamass), Kaagamaan (Rohis), Pamass Ngamumulé, jrrd.

Di Fakultas, Pamass katelah salah sahiji himpunan mahasiswa anu motékar. Boh dina widang pendidikan, dina widang olah raga, komo dina hal nanjeurkeun basa, sastra, katut budaya Sunda.

- - -

Alamat Pamass Unpad: Lantai 1, Puseur Kagiatan Mahasiswa, FIB Unpad Jatinangor.

Pupuhu Pamass ti Ngawitan Ngadeg

 ...-1976 Ruswara Hadisomantri
 1977-1981 Wawan Darmawan
 1981- .. Maryadi Aminuddin
1991-1992 Yuda Farid
1992-1993 Dédih Supriadi
1993-1994 Tédi Permadi
1994-1995 Endang Dédih
1995-1996 Bambang Supena
1996-1997 Yadi Suryadi
1997-1998 Éris Risnandar
 1998-1999 Ujang Sudrajat
 1999-2000 Yoga Yogaswara
 2000-2001 Soni Cucup Sarwono
 2001-2002 Djasépudin
 2003-2004 Rahmat Sopian
 2004-2005 Yuli Sani
 2005-2006 Suci Andari
 2006-2007 Alam Bow
 2007-2008 Dédé Nurjaman
 2008-2009 Agus Mahardika
 2009-2010 Asép Supriadi
 2010-2011 Faza Fauzan Azhima
 2011-2012 Taufik Rahayu
 2012-2013 Oki Muhamad Taopik
 2013-2014 Rizki Rochman
 2014-2015 Ahmad Rijal Nasrullah
 2015-2016 Hérdianto
 2016-2017 Ahmad Soléh
 2017-2018 Séna Dipayana Supena
 2018-2019 Yoga Maulana Sidik
 2019-2020 Yayan Taryana
 2020-2021 Alan Santoso Putra
 2021-2022 Bagus Ahmad Fajar
 2022-2023 Wildan Soléhudin
 2023-2024 Dian Fahri
 2024-2025 Arif Fadhilah
 2025-2026 Muhammad Zaenul Sidqi

 Rumpaka Karatagan Pamass  

Pamass: "Paguyuban Mahasiswa Sastra Sunda"

obor tatar Pasundan

seuweu-siwi Siliwangi

di Universitas Padjadjaran

ngolah daya

nganggit pangarti

miara ajén budaya

ngarumat jagat Pasundan

Wiwaha Ajeg Digjaya!

(Dijieun ku Edi Wahyu & Dédén Guntari)

 Rumpaka Pamass Rancagé  

saréréa urang téh Sastra Sunda

sok ngacaprak balukar ayana

tandeus kecap hadé

kalakuan teu siga congcorang

wanian jeung teu borangan

Pamass. Pamass rancagé.

Pamass. Pamass gawé rancagé.

(Dijieun ku Hidayat Mukti & Bangun Perméidi)

 Tangara 
Média citak anu digelarkeun ku Paguyuban Mahasiswa Sastra Sunda Unpad taun 1982 (édisi munggaran, Méi 1984), kalayan maksud pikeun média informasi, komunikasi, forum ngaguar basa, sastra, jeung budaya Sunda.

Tangara nampi rupa-rupa tulisan ti anggota jeung alumni Pamass, utamina dina wangun tulisan ilmiah populér, hipotésis, pamadegan, sawangan, sajak, karikatur, jeung humor. Ngadegna Tangara, ditaratas ku Asép Idjudin.

"Puguh ogé lain pagawéan anu gampang-gampang madukeun ide anu sakitu lobana téh. Komo deui lamun saukur ide bari henteu jeung prakna. Leuwih parna pisan lamun geus leungiteun kadariaan dina tarékah ngaréalisasikeunana. / Tapi Tangara mah henteu kitu. Tangara mah lain "Dunia Ide", tapi sabalikna, Tangara téh "Dunia Nyata" anu boga kawani pikeun ngalakonan prosés sangkan tetep jadi Dunia Ide téa, diwuwuh ku kadariaan awak-awakna. Sok sanajan bari seuseut-seuat. / Ayeuna ieu hasil prosés téh aya di payuneun, wilujeng ngagalihan. Pangrojongkeun lamun aya kaonjoyanana. Pangeuyeubkeun lamun loba kénéh kakuranganana. Ulah ukur dipoyokan, ngarah ngaronjat ajénna. Kapan Tangara téh anu urang, kapan Tangara téh nya...urang" (Ahdiat Hidayatulloh, dicutat ti Tangara No 12, Taun 12, Nopémber 1994)

 Buku Antologi Anggota Pamass 

 (1995) Nyurup Lambak: Tujuh Puluh Hiji Sajak Sunda (Pamedal Pamass Unpad)
 (2014) Antologi Sajak: Ti Urang keur Urang (Pamedal Pamass Unpad) 
 (2015) Mungkir: Antologi Sajak Sunda (Pamedal Pamass Unpad)
 (2017) Mapag: Kumpulan Sajak Obor Tatar Pasundan (Pamedal Pamass Unpad)
 (2019) Kembang Gadung: Kumpulan Monolog Basa Sunda (Pamedal Unpad Press)
 (2021) Kumpulan 18 Carpon Rumaja (Pamedal Unpad Press)
 (2021) Abu-Abu: Kumpulan Monolog Basa Sunda (Pamedal An-Nur Media)

 Tumbu Luar 

 Ramatloka Pamass 
 Facebook Pamass
 Twitter Pamass
 Instagram Pamass
 YouTube Pamass

 Référénsi 

Kategori:Organisasi mahasiswa di Indonésia